Οι **εκλογές της Βουλής των Αντιπροσώπων των Ηνωμένων Πολιτειών του 2018**, διεξήχθησαν στις 6 Νοεμβρίου του 2018, προκειμένου να αναδειχθούν οι βουλευτές για τις 435 κογκρεσιακές περιφέρειες των 50 πολιτειών των ΗΠΑ. 

Επίσης, εξελέγησαν αντιπρόσωποι (βουλευτές) χωρίς δικαίωμα ψήφου από την περιφέρεια της Κολούμπια και τέσσερις από τις πέντε κατοικημένες επικράτειες των ΗΠΑ (δεν συμπεριλαμβάνεται ο Κάτοικος Επίτροπος του Πουέρτο Ρίκο, ο οποίος υπηρετεί τετραετή θητεία). Η εκλογή για τον αντιπρόσωπο χωρίς δικαίωμα ψήφου από τις Νήσους Βόρειες Μαριάνες αναβλήθηκε μέχρι την Τρίτη 13 Νοεμβρίου 2018, λόγω των επιπτώσεων του Τυφώνα Γιούτου.

Οι νικητές αυτών των εκλογών, υπηρέτησαν στο 116ο Κογκρέσο των Ηνωμένων Πολιτειών, με τις έδρες να κατανέμονται μεταξύ των πολιτειών με βάση την απογραφή του 2010. Οι Ρεπουμπλικανοί έχουν κρατήσει την πλειοψηφία των εδρών του Κογκρέσου από τον Ιανουάριο του 2011 (βλέπε τα αποτελέσματα του 2010), αν και έχασαν πέντε έδρες στις εκλογές του 2016 και άλλη μία σε ειδικές εκλογές στη Πενσυλβάνια το 2018. 

Οι ενδιάμεσες εκλογές έγιναν στο ήμισυ της θητείας του Ρεπουμπλικανού προέδρου Ντόναλντ Τραμπ. Οι εκλογές της Γερουσίας του 2018, οι εκλογές κυβερνητών του 2018 και πολλές πολιτειακές και τοπικές εκλογές διεξήχθησαν σε αυτή την ημερομηνία. 

Στις γενικές εκλογές του Νοεμβρίου, 55 βουλευτές δεν επεδίωξαν την επανεκλογή, προκειμένου είτε να συνταξιοδοτηθούν, είτε να αναζητήσουν άλλες θέσεις. 

Την ημέρα της ψηφοφορίας την πλειοψηφία στη Βουλή είχαν οι Ρεπουμπλικανοί, από το 2011.

Οι Δημοκρατικοί, με αρχηγό την Νάνσι Πελόζι, κέρδισαν τον έλεγχο της Βουλής μετά τις εκλογές του 2018 προσθέτοντας άλλες 41 έδρες σε εκείνες που είχαν κερδίσει στις προηγούμενες εκλογές του 2016.

Όταν συνεδρίασε για πρώτη φορά το νέο Κογκρέσο, τον Ιανουάριο του 2019 πρόεδρος της Βουλής εξελέγη η Νάνσι Πελόζι. Ο Πολ Ράιαν επέλεξε να αποχωρήσει και να μην διεκδικήσει ξανά το αξίωμα του προέδρου της βουλής.

Σύνοψη αποτελεσμάτων
--------------------

Στη Βουλή οι Δημοκρατικοί κατέλαβαν συνολικά 235 έδρες και οι Ρεπουμπλικανοί 199. **Τον Ιούλιο του 2019 η σύνθεση ήταν : Δημοκρατικοί 235, Ρεπουμπλικανοί: 197, Ανεξάρτητος 1, Κενές 2.**

**Η σύνθεση της Βουλής (Ιούλιος 2019)**
  235 Δημοκρατικοί
  199 Ρεπουμπλικανοί

↓| **235** | **199** |
| **Δημοκρατικοί** | **Ρεπουμπλικανοί** |

Εκλογές αντιπροσώπων σε εδάφη
-----------------------------

### Εκλογή αντιπροσώπου Αμερικανικής Σαμόα

Η Ρεπουμπλικανή κάτοχος του αξιώματος από το 2015 Αμάτα Κόλμαν Ραντεβάγκεν, επανεξελέγη για 3η θητεία ως αντιπρόσωπος της Αμερικανικής Σαμόα χωρίς εκλογή στην αμερικανική Βουλή των Αντιπροσώπων.

### Εκλογή αντιπροσώπου Αμερικανικών Παρθένων Νήσων

Η εκλογή για τον αντιπρόσωπο χωρίς δικαίωμα ψήφου στις Αμερικανικές Παρθένους Νήσους έγινε στις 6 Νοεμβρίου 2018. Η θητεία της αντιπροσώπου είναι διετής. Η μοναδική υποψήφια, Στέισι Πλάσκετ, από το Δημοκρατικό Κόμμα, επανεξελέγη για 3η θητεία λαμβάνοντας 16.341 ψήφους (ποσοστό 98,4%).

### Εκλογή αντιπροσώπου Βορείων Μαριάνων

Στις Βόρειες Μαριάνες ο αντιπρόσωπος εξελέγη στις 13 Νοεμβρίου 2018 (μα καθυστέρηση, λόγω τυφώνα). Επανεξελέγη για έκτη θητεία ο Γκρεγκόριο Σαμπιάν με 9.150 ψήφους (ποσοστό 63,8%) έναντι 5.199 ψήφων (ποσοστό 36,2%) για τον Ρεπουμπλικανό Άνχελ Ντεμαπάν.

### Εκλογή αντιπροσώπου Γκουάμ

Η εκλογή για τον αντιπρόσωπο στη Βουλή των Αντιπροσώπων των ΗΠΑ χωρίς δικαίωμα ψήφου στο Γκουάμ έγινε στις 6 Νοεμβρίου 2018. Η θητεία της αντιπροσώπου είναι διετής. Την έδρα κέρδισε ο υποψήφιος του Δημοκρατικού Κόμματος Μάικλ Σαν Νίκολας.

Παραπομπές
----------

1. ↑  Sinco Kelleher, Jennifer (2018-10-29). «Northern Mariana Islands elections delayed as community recovers from devastating super typhoon». *Associated Press* (Honolulu Star-Advertiser). Αρχειοθετήθηκε από το πρωτότυπο στις 2018-10-30.. Ανακτήθηκε στις 2018-11-03.
2. ↑  «What happens now that Democrats will retake the House». *NBC News* (στα Αγγλικά). Ανακτήθηκε στις 27 Φεβρουαρίου 2019.
3. ↑  Fuller, Matt (3 Ιανουαρίου 2019). «Nancy Pelosi Elected Speaker Of The House». *Huffington Post*. Ανακτήθηκε στις 27 Φεβρουαρίου 2019.
4. ↑  CNN, Lauren Fox, Deirdre Walsh and Maegan Vazquez. «House Speaker Paul Ryan won't seek re-election: 'I like to think I've done my part'». *CNN*. Ανακτήθηκε στις 27 Φεβρουαρίου 2019.
5. ↑  «35 candidates filed so far for 2018 election». *Samoa News*. 2018-08-31. Αρχειοθετήθηκε από το πρωτότυπο στις 2018-10-31.. Ανακτήθηκε στις 2018-10-31.
6. ↑  Troy, Aras (2018-10-11). «Lacking full representation, residents of US territories prepare to vote». *Pasquines*. Αρχειοθετήθηκε από το πρωτότυπο στις 2018-10-31.. Ανακτήθηκε στις 2018-10-31.
7. ↑  «Semi-Final Election Lineup: 110 Candidates On the USVI Ballot This Year». *Virgin Islands Source*. 2018-07-05. Αρχειοθετήθηκε από το πρωτότυπο στις 2018-10-31.. Ανακτήθηκε στις 2018-10-31.
8. ↑  Knoedler, Matt (2018-10-16). «Plaskett expected to stump for Democrats in hurricane-ravaged states». *CBS U.S. Virgin Islands*. Αρχειοθετήθηκε από το πρωτότυπο στις 2018-10-31.. Ανακτήθηκε στις 2018-10-31.
9. ↑  Licanto, Nestor (14 Νοεμβρίου 2018). «Torres wins in landslide CNMI election». *KUAM* (Dededo, Guam).. Ανακτήθηκε στις 14 Νοεμβρίου 2018.